172 KISEBB KÖZLEMÉNYEK 



Lanius minor, mint odulakó. A tavaszi fészekodu vizsgálatnál 

 egy régi mintájú A. odúnál, a benne levő fészek, az odu nyilasán egészen 

 kilógott. Anyaga: száraz fii, gyökér s toll volt, mint a verébfészeknél. 

 A tetőt nem birtam leemelni, de mivel nem akartam egy verébfészket 

 kikelni hagyni, elkezdtem a nálam levő vasszerszámmal a teljesen korhadt 

 tetőt lefeszegetni, ami sikerült is, de egy rész beesett az odúba. Ekkor 

 kezdtem a fészket kiszedni, mely felül csupa toll volt, mint a veréb- 

 fészeknél. Nem jártam el nagyobb vigyázattal, hanem benyúltam a tojás- 

 kiszedéshez készített kis vaskanállal s kezdtem a fészket felhúzni. Ekkor 

 vettem észre a fészekanyag közt levő virágrészeket. Gyorsan abbanhagytam 

 a fészekfelhuzást s vigyázva emeltem ki egy tojást. Kis őrgébics tojás volt. 

 4 drb volt benne. Egyet eltört a vaskanál, mikor a fészket akartam kiemelni. 

 Persze visszaraktam mindent, egy másik odúról egy jó tetőt tettem reá, de 

 hiába, a gébicspár otthagyta a fészket. Pedig milyen érdekes lett volna 

 megfigyelni, mint jár ki s be az etetésnél az alig 180 cm. magasságban 

 elhelyezett A. odu röplyukán az elég nagy testű kis őrgébics. Tíz nap 

 múlva, mikor láttam, hogy a fészek el van hagyva, a tojásokat bizony- 

 ságul el akartam tenni. De egér vagy egyéb állat tönkretette, csak egyes 

 héjdarabokat találtam. Feenbach Károlyné. 



Házi rozsdafarkú fészkelése a templomban. Az ujcsanálosi 

 ref. templom törött ablakán beköltözött egy pár házi rozsdafarkú és a 

 kórust tartó vasoszlop peremére rakta a fészkét. Tojásait kiköltötte és 

 fiókáit is felnevelte. Eleinte az istentisztelet alatt kissé vadak voltak, 

 röpködtek, de később egész otthonosak lettek és nyugodtan viselték 

 magukat. Tavasst Zoltán. 



Vanellus capella korai fészkelése. 1919. évi március 17-én a 

 községi réten találtam egy bibicfészket 3 tojással. Marc. 20-án 4 tojás 

 volt a fészekben. Éjjel fagyott, ujjnyi vastag jég volt a fészekhez közeli 

 jégfogóban, a tojások megmaradtak. Marc. 3 l-re kelve hótól van boritva 

 minden és egész nap havazik, a tojások mégis sértetlenek. Ápr. 6-án 

 a tojások még nem keltek ki. Ápr. 9-én egy tojás megtörve, a kis madár 

 tolla kilátszik. Ápr. 13-án egy tojás hiányzik a fészekből, vagyis csak 

 3 van s egy tojás fel van törve. Ápr. 14-én mindhárom tojás fel van 

 csipve, egyiken a kis bibic csőre kilátszik. Tehát ilyen sok idő kell a 

 bibicek kikeléséhez. Jelen esetben bizonnyal a rossz idő, fagy, hideg, 

 havazások késleltették azt.^ Agáedi Ede Pécsvárad. 



* A megfigyelt esetből számított kotlási tartamot (25 nap) normálisnak tartjuk. 

 Naumann (Ziemer nyomán) és Tiedemann ugyan csak 16 napról szólnak, de ugy ezek- 

 nek, mint Magyarország madarai cimü kézikönyvemnek adatai is (17 — 18 nap) ez időt, 

 ugy látszik, tulrövidre becsülik, minthogy W. Ewans (The ^Ibis 1891 p. 80) pontos 

 megfigyelése is 26—26 napot eredményezett. Szerk. 



